2023 3 8
LT
Europos Sąjungos oficialusis leidinys
C 86/31
Įtraukiamos dvi leidžiamos ėriavedžių veislės – „Blanche du Massif Central“ ir „Lacaune viande“.
Visų šių trijų veislių avys turi būti grynaveislės arba pirmos kartos sukryžmintos avys.
Pridedamas patinų veislių sąrašas, į kurį įtrauktos atsparios ir mėsinės veislės (naudojami grynaveisliai gyvuliai).
Priklausomai nuo ėriukų paskirties, augintojas pasirenka tinkamiausią patino veislę – mėsinę, kai reikia pagerinti ėriukų raumeningumą, ir atsparią, kai norima atnaujinti bandą.
Įtraukiami nauji SGN augintojų praktiką atitinkantys, su pastatų (avidžių, tranzito centrų) įrengimu susiję įpareigojimai (prieiga prie vandens ir pašaro, gyvulių tankumas pastate, kraiko kokybė ir pastatų valymas).
Įtraukiami elgesio su gyvuliais reikalavimai (su jais turi būti elgiamasi rūpestingai, draudžiama juos imti už vilnos), taip pat draudimas kastruoti patinus.
Įtraukiami nauji su veterinarine priežiūra susiję įpareigojimai, kuriais įtvirtinama vaistinių pašarų naudojimo ir atsekamumo tvarka.
Siekiant apibrėžti gyvulių vežimo etapą ir kuo labiau sumažinti jų patiriamą stresą, įtraukiama ilgiausia 8 val. vežimo trukmė.
5.6 Dalis „Skerdimas“ Atsižvelgiant į skyriuje „Produkto aprašymas“ pakeistą ėriukų skerdimo amžių, amžiaus tarpsnis sumažinamas ir nustatomas 60–150 dienų (anksčiau – 90–180 dienų).
Ši nuostata papildoma nuoroda, kad 60–69 dienų amžiaus skerdžiami ėriukai nenujunkomi.
Nustatomas ne ilgesnis kaip 24 valandų laikotarpis nuo ėriukų atvežimo iki skerdimo.
Į šią dalį įtraukiamos nustatytos skerdenos atvėsinimo ir nudžiovinimo sąlygos (nurodoma visos mėsos tūrio temperatūra ir tai, kad ant skerdenos neturi būti kondensato).
Įtraukiami skerdenų atrankos kriterijai, taip pat skerdenų laikymo ir atrankos sąlygos (neišpjaustytos skerdenos laikomos laikymo patalpoje, skerdenos atrenkamos atvėsinus ir nudžiovinus, apžiūrint atvėsusią skerdeną).
5.7 dalis „Skerdenų atranka“ Įtraukiamos su subproduktų atranka susijusios nuostatos, t. y. kad jie paimami iš SGN „Agneau du Quercy“ gyvulių skerdenų juos atskyrus.
5.9 dalis „Išpjaustymas ir pakavimas“ Įterpiamos nuostatos dėl produkto išpjaustymo ir pakavimo, būtent šie veiksmai atliekami išpjaustymo įmonėje ir iš karto išpjaustyta mėsa taip pat gali būti pakuojama didmeninei prekybai arba vartoti skirtais vienetais.
4.8.
Ryšys su geografine vietove Visiškai perrašomas skyrius „Ryšys su geografine vietove“, tačiau esminiai duomenys nepakito.
Jis suskirstytas į tris dalis, kad būtų galima geriau išskirti geografinės vietovės ypatumus, produkto ypatumus ir priežastinį ryšį.
4.9.
Kontrolės įstaiga Įgyvendinant galiojančias nacionalines nuostatas dėl specifikacijų rengimo suderinimo, išbraukiamas sertifikavimo institucijos pavadinimas ir kontaktiniai duomenys, taip pat išbraukiamas lentelėje pateiktas kontrolės planas.
Šioje dalyje nuo šiol nurodomi Prancūzijoje už kontrolę atsakingų kompetentingų institucijų – Nacionalinio kilmės nuorodų ir kokybės instituto (INAO) ir Konkurencijos, vartojimo reikalų ir kovos su sukčiavimu generalinio direktorato (DGCCRF) – kontaktiniai duomenys.
Sertifikavimo institucijos pavadinimą ir kontaktinius duomenis galima rasti INAO svetainėje ir Europos Komisijos duomenų bazėje.